Стефан Фурнаджиев
Отколе на Триглав…

chitanka.info

Отколе на Триглав

бакърените гюмове светят

като жар-птица.

А самарът е мое гнездо.

В тихия клонак

хоризонтът застива ням.

Червени кучета забират

вакли стада.

И ден и нощ минават

през процепа на стъргата

безброй сребърни копита.

На Триглав

от самодивска гръд

месечината суче мляко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.